Den portugisiske kolonikrig var hårdest i Portugisisk Guinea (nu Guinea-Bissau), Angola og Mozambique, og de portugisiske styrker var udsatte for mange dødelige angreb. Den fejlslagne krig mod de ulige guerillabevægelser fik en alt for høj pris for Salazar-regimet, og i 1974 faldt regimet under den såkaldte "nellikerevolution". Det nye, demokratiske regime, som kom efter Salazar, gjorde med et slag ende på krigene og startede forhandlingerne om tilbagetrækning fra de afrikanske kolonier. I både Mozambique og Angola udbrød der omgående borgerkrig mellem kommunistiske "regeringer" dannede af tidligere oprørsgrupper mod kolonimagten og støttede af Sovjetunionen og Cuba og modstandsgrupper støttede af blandt andre Zaire, Sydafrika og USA.